Ντίμιταρ Αγγέλοφ

Ο Ντίμιταρ Αγγέλοφ (25 Αυγούστου 1979, Γιάμπολ) είναι Βούλγαρος πρώην διεθνής επαγγελματίας καλαθοσφαιριστής, ο οποίος αγωνιζόταν ως σμολ φόργουορντ/πάουερ φόργουορντ.

Σταδιοδρομία
Ο Αγγέλοφ ξεκίνησε την καριέρα του στην γενέτειρα του με την ομάδα της Γιάμπολ το 1997, όπου παρέμεινε για πέντε χρόνια με μεγαλύτερες επιτυχίες την δεύτερη θέση στο πρωτάθλημα Βουλγαρίας το 2000-01 και την κατάκτηση του τίτλου την επόμενη σεζόν.

Το 2002-03, φόρεσε την φανέλα του Άρη Θεσσαλονίκης, με τον οποίο κατέκτησε το FIBA Champions Cup, κερδίζοντας στον τελικό την πολωνική Προκόμ Τρεφλ με 84-83 στο Αλεξάνδρειο Μέλαθρο.Prokom Trefl - Aris BSA | FIBA Europe Champions Cup for Men Για το ελληνικό πρωτάθλημα έπαιξε σε 26 αγώνες με μέσους όρους 5,2 πόντων και 3,2 ριμπάουντ, ενώ έπαιξε και στον τελικό του κυπέλλου Ελλάδας, όπου οι "κίτρινοι" ηττήθηκαν από τον Παναθηναϊκό με 81-76.ΠΑΟ-ΑΡΗΣ 81-76 (2002-03) | AllAboutARIS.com

Το καλοκαίρι του 2003, υπέγραψε στην ΤΣΣΚΑ Σόφιας, στην οποία παρέμεινε για δύο σεζόν, κατακτώντας το κύπελλο Βουλγαρίας του 2004-05, όπου και αναδείχθηκε MVP του τελικού.Dimitar Angelov | FIBA Europe League Men (2005) | FIBA Europe Επίσης, έπαιξε στο FIBA Europe League All Star Game του 2005 και την επόμενη χρονιά φόρεσε την φανέλα της ουκρανικής Κίεβο, πριν επιστρέψει στην ΤΣΣΚΑ Σόφιας για το 2006-07.

Το 2007-08, ξεκίνησε με την Γιάμπολ, παίζοντας σε επτά παιχνίδια πριν υπογράψει στην Ολύμπια Λάρισας, με την οποία έπαιξε σε 21 αγώνες με μέσους όρους 5,7 πόντων και 2,1 ριμπάουντ. Το 2008-09, κατέκτησε και πάλι το πρωτάθλημα Βουλγαρίας με την ομάδα της Ακαντέμικ Σόφιας, ενώ την επόμενη σεζόν φόρεσε και πάλι την φανέλα της Γιάμπολ.

Το 2010-11, μεταγράφηκε στην ομάδα του Αχιλλέα Καϊμακλίου από την Κύπρο.ΠΟΛΙΤΗΣ sports - Συνεχίζει στα ψηλά ο Αχιλλέας Το 2011 συνέχισε στην Λέφσκι Σόφιας, κατακτώντας την Βαλκανική Λίγκα του 2013-14.BC Levski 2014 - balkanleague.net Αποσύρθηκε από την ενεργό δράση το 2017.

 Εθνική ομάδα 
Με την εθνική ομάδα της Βουλγαρίας αγωνίστηκε στα Ευρωμπάσκετ του 2005 και του 2009.

Τίτλοι
 3x Πρωταθλήματα Βουλγαρίας: (2002, 2009, 2017)
 2x Κύπελλο Βουλγαρίας: (2005, 2014)
 1x Βαλκανική Λίγκα: (2014)
 1x FIBA Europe Champions Cup: (2003)

 Παραπομπές 

 Πηγές 
 ANGELOV, DIMITAR - Welcome to EUROLEAGUE BASKETBALL
 Dimitar Anguelov Player Profile
 Dimitar Anguelov Basketball Player Profile

Κατηγορία:Βούλγαροι καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Βουλγαρίας
Κατηγορία:Καλαθοσφαιριστές Ευρωμπάσκετ 2005
Κατηγορία:Καλαθοσφαιριστές Ευρωμπάσκετ 2009
Κατηγορία:Καλαθοσφαιριστές Ακαντέμικ Σόφιας
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Αχιλλέα Καϊμακλίου
Κατηγορία:Ξένοι καλαθοσφαιριστές στην Κύπρο